Keskustelu:Vartsala

message: eikös sanonta 'Halikon kautta Ruotsiin' liity jotenkin tähän Vartsalaan?
Jos jollain on parempaa tietoa ja viitteitä aiheesta, voisi kirjata...
- Vartsalainen 62.121.56.86 18. lokakuuta 2012 kello 09.40 (EEST)
replies: text: Sanonta kai liitetään Rikalaan, mutta missä Rikalan satama on ollut, sitä en tiedä. Halikon ja Salon historioista saattaisi löytyä jotain, jos asiasta ylipäätään on luotettavaa tietoa. --Sivullinen (keskustelu) 29. joulukuuta 2016 kello 22.51 (EET)
replies: text: : Selailin Salon historian kakkososaa Joki yhdisti ihmiset - Salon ja Uskelan historia n. 1150-1868, jossa on pitkähkö kappale Tukholman ja ulkomaan kauppa - "Halikon kautta Ruotsiin". Ainoa (ainakin hakemiston mukaan) Vartsalaa koskeva tieto oli kuitenkin 1700-luvun alkua kokeva lause "Edelleen oli aluksia Vartsalan, Puotilan, Mudaisten, Immalan ja Mäenalan tilallisilla sekä Uskelan pappilalla ja eräillä kylillä". Satamista ei juurikaan ollut mainintoja; ainoa silmiimi sattunut oli tieto, että Henrik Flemingin laivat lastattiin Meisalan kohdalla tai "Saaren lahdessa" (Viurilanlahdessa?). Kun alukset olivat pieniä ja maantiet huonoja, Vartsala lienee ollut satamapaikaksi turhan kaukana. --Sivullinen (keskustelu) 30. joulukuuta 2016 kello 18.19 (EET)

text: : V. J. Kallion Halikon historia kirjassakin on luku Halikon kautta Ruotsiin, jossa mm. todetaan 'tietoja satamapakoista on sangen vähän'. Joitakin Halikonlahdella olleita satamapaikkoja kyllä mainitaan, mutta Vartsalasta satamapaikkana ei täälläkän ole mainintoja. Rikalan satama lienee ollut Rikalassa, siis Halikonjoessa, jossa vedensyvyys tuohon aikaan oli huomattavasti nykyistä suurempi. --Sivullinen (keskustelu) 13. tammikuuta 2017 kello 17.49 (EET)
replies: text: ::Sanonta ei liity käsittääkseni Vartsalaan, vaan kartanoiden varustamiin laivayhteyksiin Ruotsin ja Viurilanlahden välillä. Oli nopeampaa ottaa laiva Halikosta Ruotsiin kuin kulkea ensin Turkuun ja seilata sitten Itämeren ylitse. En tiedä milloin yhteydet katkesivat, mutta Halikonjoki madaltui 1700-luvun aikana purjehduskelvottomaksi. --Vnnen (keskustelu) 26. tammikuuta 2017 kello 20.10 (EET)
thread_title:  'Halikon kautta Ruotsiin' 

message: Artikkelin nykyinen versio sisältää lauseen "Sahalle oli rakennettu puutavaran tuomiseksi oma raide". Ymmärtääkseni mitään rataverkkoon liittyvää raidetta ei kuitenkaan ole koskaan ollut, mutta sahalla on ollut rata sisäisiä kuljetuksia varten. Tästä radasta löytyy tietoa dokumentista  Salon Vartsalan entisen lautatarha- alueen hoito- ja ideointisuunnitelma (PDF). --Sivullinen (keskustelu) 29. joulukuuta 2016 kello 22.46 (EET)
replies: text: Allekirjoittaneelta äärimmäisen huono ja epäselvä lause yhdeksän vuoden takaa. Puutavaran liikuttelua varten tuo kapea raide tosiaan oli. --Vnnen (keskustelu) 26. tammikuuta 2017 kello 20.10 (EET)
thread_title:  Raide 

message: Artikkeli käsittelee aihetta lähinnä Vartsalan kylän kannalta. Vartsalalla kai yleensä ymmärretään kuitenkin koko sahan ympärille muodostunutta yhdyskuntaa, josta osa kuuluu Kaninkolan ja Immalan kyliin. Tuo yhdyskunta, pois lukien jotkut etäämpänä olevat rakennukset, muodostaa (onneksi, niin vältytään enemmältä käsitesekamelskalta :)) myös nykyisen Vartsalan taajaman, jonka rajaus löytyy tuolla http://www.ymparisto.fi/fi-FI/Elinymparisto_ja_kaavoitus/Yhdyskuntarakenne/Tietoa_yhdyskuntarakenteesta/Taajamien_rajaus/Taajamien_rajaus(25001) olevasta kartasta. Kuriositeettina todettakoon, että itse asiassa koko Vartsalan taajaman olemassaolo näyttää olevan aika hiuskarvan varassa: jos Hevosluodon ja mantereen lähimpien rakennusten välimatka olisi vähänkin suurempi, ei koko taajaamaa ilmeisesti olisi, vaan se olisi jakaantunut kahteen taajamaksi liian pieneen alueeseen, vaikka Vartsalan yhdyskunta ei siitä olennaisesti miksikään muuttuisi. --Sivullinen (keskustelu) 27. tammikuuta 2017 kello 00.28 (EET)
replies: text: Lisäsin artikkeliin maininnan siitä, että Vartsalan taajama muodostuu useiden kylien alueista. --Sivullinen (keskustelu) 6. maaliskuuta 2017 kello 22.03 (EET)
thread_title:  Vartsalan alue